Document ID: 31975R2729

Padomes Regula (EEK) Nr. 2729/75
(1975. gada 29. oktobris)
par ievedmuitas nodokli graudaugu, rīsu un šķelto rīsu maisījumiem
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 43. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
tā kā, lai nodrošinātu to, ka pareizi darbojas nodokļu sistēma, kas piemērojama graudaugu, rīsu un šķelto rīsu importam no trešām valstīm un kas ieviesta saskaņā ar Padomes 1975. gada 29. oktobra Regulu (EEK) Nr. 2727/75 [2] par labības tirgus kopīgo organizāciju un Padomes 1967. gada 25. jūlija Regulu Nr. 359/67/EEK [3] par rīsu tirgus kopīgo organizāciju, kurā jaunākie grozījumi izdarīti ar Regulu (EEK) Nr. 668/75 [4], uz tirdzniecību ar graudaugiem, rīsiem un šķelto rīsu maisījumiem būtu jāattiecina piemēroti noteikumi;
tā kā ievedmuitas uzlikšana šādiem maisījumiem izriet no to tarifikācijas, ko parasti nosaka saskaņā ar vispārējiem noteikumiem par Kopīgo muitas tarifu interpretāciju;
tā kā attiecībā uz graudaugu, rīsu un šķelto rīsu maisījumiem tarifikācija var radīt sarežģījumus, ja to nosaka saskaņā ar šiem noteikumiem; tā kā faktiski šādas klasifikācijas dēļ dažreiz uzliek zemu ievedmuitu maisījumiem, kas tomēr satur būtisku to produktu, ko apliek ar augstu ievedmuitu, īpatsvaru;
tā kā, lai izvairītos no šādiem sarežģījumiem, būtu jāpieņem īpaši noteikumi graudaugu, rīsu un šķelto rīsu maisījumu ievedmuitas nodokļa noteikšanai,
IR PIEŅĒMUSI ŠO REGULU.
1. pants
1. Ievedmuitas nodoklis, kas piemērojams maisījumiem, kuros ir divi graudaugu veidi, uz ko attiecas Regulas (EEK) Nr. 2727/75 1. panta a) un b) apakšpunkts, ir piemērojama šādi:
- attiecībā uz to maisījumā esošajiem graudaugiem, kuru masa ir pārsvarā, ja šī veido vismaz 90 % no maisījuma svara,
- attiecībā uz to maisījumā esošo graudaugu, ko apliek ar augstāku ievedmuitu, ja neviens no diviem maisījuma sastāvā esošajiem graudaugiem neveido vismaz 90 % no maisījuma svara.
2. Ja maisījuma sastāvā ir vairāk nekā divi graudaugi, uz ko attiecas Regulas (EEK) Nr. 2727/75 1. panta a) un b) apakšpunkts, un ja vairāki graudaugi katrs veido vairāk nekā 10 % no maisījuma svara, ievedmuita, kas piemērojama šim maisījumam, ir visaugstākā no ievedmuitām, kas piemērojamas šādiem graudaugiem, pat ja ievedmuitas apmērs diviem vai vairākiem no minētajiem graudaugiem ir vienāds.
Ja tikai viens graudaugs veido vairāk nekā 10 % no maisījuma svara, piemērojamais nodoklis ir tāds, kāds piemērojams šim graudaugam.
3. Ievedmuita, kas piemērojama maisījumiem, kuru sastāvā ir graudaugi, uz ko attiecas Regulas (EEK) Nr. 2727/75 1. panta a) un b) apakšpunkts un uz ko neattiecas iepriekšminētie noteikumi, ir augstāka par tām ievedmuitām vai visaugstākā no tām ievedmuitām, kas piemērojamas graudaugiem, kuri veido minēto maisījumu, pat ja ievedmuitas nodokļa apmērs diviem vai vairākiem no šiem graudaugiem ir vienāds.
2. pants
1. Ievedmuita, kas piemērojama maisījumiem, kuru sastāvā ir viens vai vairāki graudaugi, uz ko attiecas Regulas (EEK) Nr. 2727/75 1. panta a) un b) apakšpunkts, un viens vai vairāki produkti, kas minēti Regulas Nr. 359/67/EEK 1. panta a) un b) apakšpunktā, ir tāda, kāda piemērojama maisījuma sastāvā esošajam graudaugam vai produktam, ko apliek ar augstāku vai visaugstāko ievedmuitu.
2. Ievedmuita, kas piemērojama maisījumiem, kuru sastāvā ir vai nu rīsi, kas klasificējami saskaņā ar dažādām pārstrādes grupām vai posmiem, vai rīsi, kas klasificējami saskaņā ar vienu vai vairākām dažādām pārstrādes grupām vai posmiem, un šķeltie rīsi, ir piemērojama šādi:
- attiecībā uz to maisījuma sastāvdaļu, kuras masa ir pārsvarā, ja šī sastāvdaļa veido vismaz 90 % no maisījuma svara,
- attiecībā uz sastāvdaļu, kam uzliek augstāku vai visaugstāko ievedmuitu, ja neviena no sastāvdaļām neveido vismaz 90 % no maisījuma svara.
3. pants
Ja nevar piemērot šo 1. un 2. pantā noteikto ievedmuitas novērtējuma metodi, tad nodoklis, kas piemērojams šādiem maisījumiem, uz ko attiecas šī regula, ir tāds, kādu nosaka maisījumu tarifikācija.
4. pants
1. Ar šo ir atcelta 1966. gada 25. oktobra Regula Nr. 156/66/EEK [5] par nodokļiem graudaugu, rīsu un šķelto rīsu maisījumiem.
2. Atsauces uz regulu, kas atcelta ar 1. punktu, uzskata par atsaucēm uz šo regulu.
5. pants
Šī regula stājas spēkā 1975. gada 1. novembrī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 1975. gada 29. oktobrī

Labels: 15
17